Narodna skupština
20041213

Imao sam i malopre, gospodine predsedavajući, ali nije važno. Moram da priznam da sam zaista nesrećan, ali nisam samo ja, sada je više od šest-sedam miliona građana Srbije apsolutno nesrećno što je Boris Tadić predsednik Srbije. To je tačno, gospodine Petroviću, i potpuno se slažem sa vama. Nesrećni smo ne zbog nas, nego zbog naše dece i budućnosti ove zemlje, zato što nam je sada jasno ko ovu zemlju vodi, zato što nam je potpuno jasno na koji način hoćete ovu zemlju da upropastite. Vi govorite o tome da je neko uticao na borbenu gotovost, o tome šta je bilo 2000. godine. Jeste, ali niko nije uzeo 40 miliona evra ili 20 miliona evra, kao što ste uzimali u prethodne tri godine, kao što i danas uzimate krađom vojne i državne imovine. U tome je razlika između vas i nas. Govorite o izvinjavanju. Treba da se izvini, to je njegova nadležnost i to je učinio u ime svih nas. Nemojte da to bilo kada više čini u naše ime.